สวัสดีค่ะ หนูโดนน้ำมันกระเด็นใส่เป็นจุดเล็กๆ แสบร้อนสักพักก็เป็นตุ่มพองค่ะ ผ่านไปหนึ่งวันก็ไม่มีอาการแสบแล้ว ส่วนตุ่มที่พองก็ยุบลงไปเองโดยไม่ได้เจาะน้ำออกค่ะเพราะว่าขนาดเล็กมากๆ หลังจากนั้นก็กลายเป็นแผลสีน้ำตาลเข้มค่ะ สองสามวันแรกแผลจะนุ่มๆเรียบไปกับผิว ผ่านมาอาทิตย์นึงแผลเริ่มสากๆเหมือนจะเป็นสะเก็ดแผล แต่เวลาลูบก็เรียบไปกับผิวเหมือนเดิมค่ะ หนูอยากทราบว่าแผลจะลอกออกเองตามธรรมชาติไหมคะ และใช้เวลานานสุดกี่วันคะ หนูกลัวว่าแผลจะเป็นแบบนี้ไม่ยอมลอกออกเหมือนสะเก็ดแผลทั่วไปค่ะ เพราะปกติเวลาแผลตกสะเก็ดมันจะหนาๆแข็งๆ มีช่องให้มันลอกออกได้ แต่แผลหนูมันเรียบไปกับผิว ไม่แข็งเหมือนสะเก็ดแผลอื่น และไม่ได้รู้สึกว่ามันจะลอกได้ด้วยค่ะ แค่เริ่มสากๆเฉยๆ อีกอย่างแผลผ่านมาอาทิตย์นึงแล้วค่ะ ถ้ามันจะตกสะเก็ดสองสามวันก็น่าจะลอกไปแล้ว หรือเพราะผิวข้างใต้อาจยังไม่สมานกันดี หนูรบกวนด้วยนะคะ ขอบล่วงหน้าค่า
สวัสดีค่ะ อาการตุ่มพองจากการโดนน้ำมันกระเด็นใส่ อาจเป็นตุ่มพองจากความร้อน โดยจะมีหลายระดับค่ะ ถ้าเป็นระดับตื้นๆ มักมีแค่รอยแสบแดง ถ้าเป็นแผลระดับสองคือเกิดการไหม้ขึ้นที่ชั้นหนังกำพร้าตลอดทั้งชั้น (ทั้งชั้นผิวนอกและชั้นในสุด) และหนังแท้ส่วนที่อยู่ตื้น ๆ (ใต้หนังกำพร้า) จึงหายได้เร็วและไม่เกิดเป็นแผลเป็นเช่นกัน ยกเว้นถ้ามีการติดเชื้อ แผลก็อาจมีหนองให้เห็น แดงมาก เจ็บปวดมาก มีไข้ร่วมด้วยแนะนำว่าถ้าแผลตกสะเก็ดแล้วแสดงว่าน่าจะใกล้หาย ไม่ควรไปแกะสะเก็ดเพิ่มเติมเพื่อลดการติดเชื้อสังเกตแผลว่าถ้าแผลยังเป็นสะเก็ดอยู่นานไม่หลุดไป หรือมีอาการพุพอง ปวด บวม แดง ร้อนมาก แนะนำไปพบแพทย์ที่รพ.ใกล้บ้านเพื่อประเมินรอยโรคจริงก่อน หากเป็นแผนที่ค่อนข้างลึกแนะนำทำแผลที่รพ.จะดีกว่าค่ะ